CELEX: 62014TN0118
Language: sl
Date: 2014-02-17 00:00:00
Title: Zadeva T-118/14: Tožba, vložena 17. februarja 2014 – LDC Argentina proti Svetu

19.5.2014   
            
            
               SL
            
            
               Uradni list Evropske unije
            
            
               C 151/23
            
         Tožba, vložena 17. februarja 2014 – LDC Argentina proti Svetu
   (Zadeva T-118/14)
   2014/C 151/31
   Jezik postopka: angleščina
   
      Stranki
   
   
      Tožeča stranka: LDC Argentina SA (Buenos Aires, Argentina) (zastopnika: J. Bellis in R. Luff, odvetnika)
   
      Tožena stranka: Svet Evropske unije
   
      Predloga
   
   Tožeča stranka predlaga Sodišču, naj:
   
               —
            
            
               za nično razglasi Izvedbeno uredbo Sveta (EU) št. 1194/2013 z dne 19. novembra 2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz biodizla s poreklom iz Argentine in Indonezije (UL 2013 L 315, str. 2) v delu, v katerem se nanša na tožečo stranko in
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               S prvim tožbenim razlogom navaja, da so institucije storile očitno napako v presoji dejstev, s tem da so ugotovile, da je prišlo do izkrivljanja cen sojinega zrnja in sojinega olja, kar upravičuje uporabo člena 2(5), drugi pododstavek, temeljne protidampinške uredbe (1).
            
         
               2.
            
            
               Z drugim tožbenim razlogom zatrjuje, da člen 2(5), drugi pododstavek, temeljne protidampinške uredbe, kakor ga institucije v obravnavanem primeru razlagajo, ne velja za uvoz iz države članice STO, ker ni v skladu s protidampinškim sporazumom STO.
            
         
               3.
            
            
               S tretjim tožbenim razlogom navaja, da se s presojo škode ne upošteva dejavnikov, s katerimi je prekinjena vzročna zveza med zatrjevano škodo in uvozom, ki naj bi bil predmet dampinga, kar naj bi bila kršitev člena 3(7) temeljne protidampinške uredbe.
            
         
      (1)  Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (UL L 343, str. 51).